— U7 — 



N° 2. 



LOIS DE LA CITE DE LONDRES. 



Kikunkes ad sa terre en Lundres et ternie passe de sa censé 

 rendre, il poet, par la lei de Lundres, prendre nam en son lié e 

 leissier le par piège. E si nul sîgnurage ne velt le nam prendre, e 

 il s'en plaigne al Vescunte, si deit le Vescunte faire nam prendre, 

 com en la socne le roi, et laisser par piège. 



Si l'om se claime al Vescunte de dette, le Vescunte le deit su- 

 mundre al Husteng. Si il sursiet, ke il n'i vienge, si li deit Tom 

 jugier le viez jugement. E quel est le vielz jugement? « Se il meint 

 en la socne, le rei deit prendre un nam de xl sol. et laisier le 

 par plége. E se il meint en socne de iglise , u de Barun , le Veskunte 

 le deit guaitier el chemin le rei, e mettre le par pleige. » Kar tel 

 est le vielz jugement. 



Si l'om se claime al Veskunte de bature u de medlée; si sanc i 

 ad, u plaie, si deit le Veskunte venre là, e mètre le malfaitur par 

 piège par le sanc; et les Aldremans dirunt si le rei deit aveir le 

 plai, u le Veskunte. Si plai sunt en la curt le rei, ço est à saveir 

 en Husteng, et l'encupeur nume testemonies devant défense, ices 

 testemonies santperduz par la lei de Lundres; kar il santferfend, 

 ço est à dire, ne sunt pas à dreit numez. Se li testemonie sunt à 

 dreit numé, donc deit l'om jugier que il viengent avant la quin- 

 taine, e sulunc ço que il parlerunt, les Aldermans en durront 

 dreit. 



E se il avient dedenz celé quintaine ke li uns de ces testemonies 

 murge, celui qui vifs est pruvera son testemonie par serrement, 

 e de iluec si ierl menez sur la tumbe al mort, e la jurra que, se 

 il fust vif, tel testemonie porteroit. 



E se li uns gist malade, ki il ne i puisse venir, dune deit le Ves- 

 kunte prendre quatre preudhomes dedenz les quatre bancs del 

 husteng, e là envéer, pur oir sun serrement, se il faire le velt. 

 Eissi aurunt les testemonies deraisné, e se le malades ne velt 

 jurer, li encupez est desremiez. 



Si home forein deit faire serrement pur dette , u pur alkun mef- 

 fait, il le deit faire sei setme, e se il nés poet aveir, dune deit il 

 sul faire son serrement e partant se ierl alégé. Mais ço devez saveir 



M. 1 1 . 



